Гучыць высакамоўна, улічваючы, што пішу я галоўным чынам пра простыя забавы. З іншага боку, на мой погляд, менавіта тое, як чалавек праводзіць свой вольны час, тое, што ён шукае для сябе ў гэтым вольным часе, характарызуе яго больш за ўсё. Праца, як асноўны занятак, вядома, таксама кажа шмат пра асобу, але ў штодзённым рытме яна выступае ў якасці канстанты накшталт сну, і толькі ў вольны часу мы з’яўляемся суб’ектамі ў поўным сэнсе.